**ΔΡΑΜΑΤΙΚΗ ΠΟΙΗΣΗ «ΕΛΕΝΗ» Ευριπίδη**

**Για όλα τα τμήματα της Γ ΓΥΜΝΑΣΙΟΥ…**

**Οι απαντήσεις να απευθύνονται στις διδάσκουσες**

**Φουκα Μαρια****maria-fouka@hotmail.gr****και Οικονομου Παναγιωτα****oipage04@gmail.com**

***ΕΠΑΝΑΛΗΠΤΙΚΕΣ ΕΡΓΑΣΙΕΣ  ΣΤΟ Β ΕΠΕΙΣΟΔΙΟ (Στ.588-1219)***

**1η ΣΚΗΝΗ (στ. 588-658)**

**Α) Τι ρόλο παίζει η στιχομυθία στην ενότητα αυτή;**

**Β)Πώς εξελίσσεται η συναισθηματική κατάσταση της Ελένης στη σκηνή αυτή;**

**Γ) Ποιες σκηνοθετικές και σκηνογραφικές πληροφορίες μας δίνει το κείμενο στην ενότητα αυτή;**

**2η ΣΚΗΝΗ (στ.659-840)**

**Α.  «Θα πεις, δεν το θελε ο θεός»(στ.831) , «σωστό μυαλό και νους, να σοφός μάντης»(στ. 837):   Να σχολιάσετε τις φράσεις αυτές του Αγγελιαφόρου.**

**3Η ΣΚΗΝΗ (στ.841-941)**

**Α. Ποια στοιχεία καθιστούν την Ελένη και το Μενέλαο τραγικά πρόσωπα στη σκηνή αυτή;**

**Β. «Το αδύνατο αν ζητάς, σοφός δεν είσαι»(στ. 894): Να σχολιάσετε το γνωμικό σε μια παράγραφο.**

**4η ΣΚΗΝΗ (στ.942-1139)**

**Α. Στην ικεσία της Ελένης υπάρχουν στοιχεία που συνθέτουν την τραγικότητα της (στ.987-1042). Να τα παρουσιάσετε.**

**Β. Ο Μενέλαος αναλαμβάνει με τη σειρά του να πείσει τη Θεονόη.**

**1.Ποιους τρόπους πειθούς χρησιμοποιεί ;**

**2.Σε τι διαφέρει η τακτική που χρησιμοποιεί από αυτήν της Ελένης;**

**Γ. Ποια είναι η τελική απόφαση της Θεονοης (1123-31) και ποιες σκέψεις γεννά στους θεατές;**

**5Η ΣΚΗΝΗ (1140-1219)**

**Α. Να ηθογραφήσετε το Μενέλαο με βάση τα σχέδια σωτηρίας που προτείνει**

**Β. Στη σκηνή αυτή είναι φανερή η υπεροχή της Ελένης έναντι του Μενέλαου. Να τεκμηριώσετε την παρατήρηση αυτή με στοιχεία του κειμένου.**

**ΠΡΟΣΟΧΗ:Για την 5η σκηνή δίνω  κάποια σχόλια εδώ γιατί δεν τα είχα δώσει και στα δυο τμήματα:**

**5Η ΣΚΗΝΗ (ΣΤ. 1140-1219)
Αντίθεση Ελένης-Μενέλαου**

1.      Ο Μενέλαος παρορμητικά και επιπόλαια προτείνει σχέδια που δεν μπορούν να πραγματοποιηθούν. Αντίθετα η Ελένη προτείνει σχέδια λογικά και λειτουργεί με περίσκεψη και υπευθυνότητα. Η ανωτερότητα της Ελένης είναι δεδομένη αλλά εκδηλώνεται με τρόπο διακριτικό ώστε να μη πληγωθεί ο εγωισμός του Μενέλαου.

2.      Ο Μενέλαος παριστάνει τον έξυπνο αλλά δεν είναι σε θέση να κατανοήσει βασικά πράγματα. Η Ελένη είναι πανέξυπνη, ετοιμόλογη και ευρηματική.

3.      Ο Μενέλαος είναι προληπτικός ενώ αντίθετα η Ελένη έχει καθαρό μυαλό, χωρίς προλήψεις και δεισιδαιμονίες.

4.      Ο Μενέλαος είναι ικανός πολεμιστής αλλά όχι ικανός στρατηγός που συλλαμβάνει και επιτελεί σχέδια. Η Ελένη συλλαμβάνει σχέδια, τα οργανώνει μέχρι τελευταίας λεπτομέρειας και αναθέτει τους ρόλους.

**Ρόλος του δόλου**

Στο σχέδιο σωτηρίας του ζευγαριού πρωτεύοντα ρόλο παίζει ο δόλος. Το τραγικό ζευγάρι που είναι θύμα του δόλου των θεών, χρησιμοποιεί με τη σειρά του το δόλο για να σωθεί. Τη σωτηρία αυτή τη δικαιούται μετά από τόσα βάσανα και περιπέτειες. Ο δόλος του ζευγαριού είναι εναντίον του Θεοκλύμενου που δεν σεβάστηκε τους ιερούς κανόνες. Ο δόλος είναι τρόπος άμυνας για το ζευγάρι. Ο δόλος είναι κατακριτέος αλλά στην περίπτωση της Ελένης και του Μενέλαου είναι ανεκτός ως επιτρεπτός.

**Ρόλος της ευφυΐας**

Στην κατάστρωση του σχεδίου βλέπουμε να παίζει ρόλο η εξυπνάδα και η επινοητικότητα. Με την παρουσίαση μιας τέτοιας κατάστασης ο Ευριπίδης επικρίνει την επικρατούσα αντίληψη ότι οι γυναίκες δεν ήταν σε θέση να δώσουν λύσεις σε προβλήματα και ότι είναι κατώτερες από τους άνδρες. Ίσως βέβαια ο Ευριπίδης να θέλει να παρουσιάσει τη στερεότυπη αντίληψη ότι οι γυναίκες είναι πονηρές.

 Σε αυτή τη σκηνή οι ήρωες παρουσιάζονται πιο ελεύθεροι από τη θεϊκή βούληση και χρησιμοποιούν το μυαλό και τις ικανότητες τους για να πετύχουν το στόχο τους. Οι ήρωες παλεύουν για το δίκαιο που οι θεοί δεν μπορούν να εξασφαλίσουν.

**Τυπικό της προσευχής**

1.      Επίκληση

2.      Προσφώνηση του θεού

3.      Αναφορά των προσφορών του πιστού προς το θεό

4.      Παρουσίαση του αιτήματος ως ανταπόδοση των προσφορών

5.      Το αίτημα

Στην προσευχή προς την Ήρα  υπάρχουν η επίκληση, η προσφώνηση και το αίτημα. Τα υπόλοιπα στοιχεία λείπουν. Η  προσευχή προς την Αφροδίτη ακολουθεί την τυπική προσευχή μόνοι που παρουσιάζει μια ιδιομορφία: οι έξι τελευταίοι στίχοι είναι εκτός τυπικού και αποτελούν μια κριτική της Ελένης για τη θεά. Στην Ήρα η Ελένη αφιερώνει λίγους στίχους γιατί θεωρεί δεδομένη τη βοήθεια της ενώ στην Αφροδίτη περισσότερους στίχους γιατί θα είναι πιο δύσκολο να την πείσει.